UNHCR ชื่นชมบทบาทนำของไทย ในการดูแลผู้พลัดถิ่นที่ผ่านมา ด้วยหลักเมตตาธรรมและมนุษยธรรม
UNHCR ชื่นชมบทบาทนำของไทย ในการดูแลผู้พลัดถิ่นที่ผ่านมา ด้วยหลักเมตตาธรรมและมนุษยธรรม  พลเอก ประวิตร วงษ์สุวรรณ รองนายกรัฐมนตรี ให้การต้อนรับการเยี่ยมคารวะ ของ นายอินดริกา รัตวัตติ (Indrika Ratwatte) ผอ.ระดับภูมิภาคเอเชียและแปซิฟิก สำนักงานข้าหลวงใหญ่ผู้ลี้ภัยแห่งสหประชาชาติ (UNHCR) ณ ศาลาว่าการกลาโหมในโอกาสเข้ารับตำแหน่งใหม่พลเอก ประวิตร กล่าวย้ำว่า รัฐบาลทำงานใกล้ชิดกับสำนักงานภูมิภาคเอเชียตะวันออกเฉียงใต้มาโดยตลอด และยินดีที่ UNHCR ประสบความสำเร็จในการจัดทำข้อตกลงระหว่างประเทศ ว่าด้วยผู้ลี้ภัย ซึ่งไทยมีส่วนร่วมอย่างแข่งขันและต่อเนื่อง ตั้งแต่ขั้นตอนการเจรจาจนถึงการนำไปปฏิบัติ เนื่องจากเห็นว่าจะเป็นเครื่องมือที่ช่วยแก้ไขปัญหาสถานการณ์ผู้ลี้ภัย บนหลักการแบ่งปันหน้าที่และความรับผิดชอบระหว่างประเทศ  โดยไทยจะส่งผู้แทนระดับสูงร่วมประชุมและให้คำมั่นในสาขาที่ไทยมีพัฒนาการและให้ความสำคัญ เช่น การหาทางออกผ่านการส่งกลับประเทศต้นทางโดยสมัครใจและยั่งยืน การให้การศึกษาและการให้ความคุ้มครองผ่านการจัดทำระบบคัดกรองและใช้มาตรการแทนการคุมขังเด็กในห้องกักรัฐบาลไทยได้พยายามที่จะแก้ไขปัญหาในความรับผิดชอบตามหลักการแบ่งปันหน้าที่และความรับผิดชอบระหว่างประเทศแล้ว จึงขอให้ UNHCR เร่งรัดการรับผู้ลี้ภัยและผู้แสวงหาที่พักพิงจากไทย ไปตั้งถิ่นฐานใหม่ในประเทศที่สามและช่วยหาทางออกของผู้หนีภัยจากการสู้รบในเมียนม่าพลเอก ประวิตร กล่าวย้ำว่า ระหว่างการดำรงตำแหน่งประธานอาเซียน ไทยให้ความสำคัญกับการส่งกลับผู้พลัดถิ่นกลับรัฐยะไข่โดยเร็ว โดยอาเซียนกำลังจะเริ่มโครงการความร่วมมือในรัฐยะไข่ เพื่อช่วยสนับสนุนความพยายามในการสร้างสภาพแวดล้อมที่เอื้ออำนวยต่อการเดินทางกลับของผู้พลัดถิ่น โดยพร้อมทำงานกับ UNHCR อย่างใกล้ชิดและสร้างสรรค์ เพื่อนำสันติภาพที่ยั่งยืนกลับสู่ภูมิภาคนายอินดริกา รัตวัตติ กล่าวชื่นชมบทบาทความเป็นผู้นำของรัฐบาลไทยอย่างมาก ที่ให้ความสำคัญและดำเนินการให้การช่วยเหลือผู้ลี้ภัยจากการสู้รบที่ผ่านมา ซึ่งเป็นตัวอย่างที่ดีให้กับภูมิภาคและโลกเห็นถึงความสำคัญในการใช้หลักเมตตาธรรม มนุษยธรรมและความมีน้ำใจกับผู้พลัดถิ่น ในขณะที่หลายประเทศปิดประตูไม่ให้การต้อนรับ พร้อมทั้งยืนยันจะสนับสนุนกระบวนและบทบาทนำของรัฐบาลไทยที่ทำมาและกำลังทำ รวมทั้งที่จะทำต่อไปในอนาคต